
Ministru kabineta rīkojums Nr. 355
Rīgā 2022. gada 24. maijā (prot. Nr. 28 34. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Covid-19 infekcijas izplatības seku pārvarēšanas likuma 24. pantu, Covid-19 infekcijas izplatības pārvaldības likuma 31.1 panta otro daļu, kā arī Ministru kabineta 2021. gada 9. oktobra rīkojuma Nr. 720 "Par ārkārtējās situācijas izsludināšanu" 8. punktu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 881 843 euro apmērā, no tiem:
· 1.1. 814 033 euro, lai Valsts policijas amatpersonām ar speciālajām dienesta pakāpēm samaksātu par virsstundu darbu (samaksa par dienesta pienākumu izpildi virs noteiktā dienesta pienākumu izpildes laika) ārkārtas uzdevumu veikšanai Covid-19 izplatības ierobežošanai atbilstoši faktiskajam virsstundu apjomam, kas izveidojies laikposmā no 2022. gada 1. janvāra līdz 2022. gada 28. februārim;
· 1.2. 67 810 euro, lai Valsts policijai kompensētu papildu izdevumus (vidējās izpeļņas pieaugums), kas rodas, nosakot samaksu par virsstundu darbu saistībā ar Covid-19 uzliesmojumu un tā seku novēršanu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam  un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

